Public procurement notice: Prior Information Notice Without Call For Competition
Published: 2023-02-03
Buyer: Liikenne- ja viestintävirasto
Country: FI
Contract type: Services
CPV classification: 72000000 | 72100000 | 72200000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Liikenne- ja viestintävirasto Traficom valmistelee PaaS/Kubernetes asiantuntijapalvelun kilpailuttamista. Tähän liittyen teemme selvitystä markkinoilla olevista palveluista ja niitä tarjoavista toimijoista.
Hankinnasta ja markkinavuoropuhelusta kiinnostuneita toimittajia pyydetään ilmoittamaan kiinnostuksensa osallistua markkinavuoropuheluun ilmoittamalla yhteystiedot (yhteyshenkilön nimi ja sähköpostiosoite) osoitteeseen sanna-kaisa.kaikkonen@traficom.fi. Kiinnostuneille toimittajille lähetetään sähköpostitse tarkemmat tietopyyntöön liittyvät kysymykset ja materiaali. Vastaukset tietopyyntöön tulee toimittaa viimeistään 14.2.2023 klo 16.00 (tarkemmat tiedot toimitettavassa materiaalissa).
Tämä tietopyyntö ei ole hankintailmoitus tai tarjouspyyntö eikä se sido Liikenne- ja viestintävirastoa. Tähän tietopyyntöön annettu vastaus ei myöskään sido vastaajaa. Tämä tietopyyntö ei velvoita Traficomia aloittamaan varsinaista tarjouskilpailua. Mahdollinen hankinta tullaan toteuttamaan myöhemmin aloitettavan tarjouskilpailun perusteella. Mahdollinen tarjouspyyntö tullaan julkaisemaan julkisten hankintojen ilmoituskanavilla. Tietopyyntöön vastaamatta jättäminen ei estä mahdolliseen tarjouskilpailuun osallistumista eikä tietopyyntöön vastaaminen vaikuta millään tavoin tarjoajan asemaan mahdollisessa tarjouskilpailussa.
Hankinnan kohteena on kokeneiden PaaS/Kubernetes -asiantuntijoiden hankinta uuden Kubernetes -pohjaisen ympäristön käyttöönoton tehtäviin sekä ympäristön jatkokehittämisen ja ylläpidon tehtäviin.
Kubernetes ympäristöllä haetaan palveluiden joustavaa siirrettävyyttä oman palvelutuotannon, ulkoistetun palvelutuotannon ja tulevaisuudessa myös julkisen pilven välillä. Paas -alustalla haetaan vakioitua alustaratkaisua sovelluskehitysprojektien ja palvelutuotannon tarpeisiin.
Työ kohdentuu jo olemassa olevaan konesaliympäristöön ja jo toteutetun virtalisointialustakerroksen päälle.
Joustavan siirretävyyden osalta, tulee ratkaisussa huomioida myös IaC (Infra as Code)  ratkaisut, konfiguraatiohallinnan automatisointi ja näihin liittyvä osaaminen.
Paas / Kubernetes -asiantuntijat tekevät tiivistä yhteistyötä muun muassa arkkitehtien sekä palvelutuotannon ja sovelluskehityksen asiantuntijoiden kanssa. Traficomissa kehitystyötä tehdään ketterillä menetelmillä.
Hankintayksikkö valitsee yhden (1) palveluntuottajan, jonka kanssa tekee hankintasopimuksen resurssien toimittamisesta. Palveluiden tuottamiseen käytettävän asiantuntijoiden tarve vaihtelee sopimuskauden aikana palvelutarpeen mukaisesti. Toimittajan tulee pystyä tarjoamaan asiantuntijoiden resurssipooli, jolla toimittaja varmistaa, että asiakkaalla on koko sopimuskauden ajan käytettävissä riittävästi vaatimuksenmukaisia asiantuntijoita sopimuksen edellyttämässä laajuudessa.
Lisätietoja markkinakartoitukseen liittyen antaa hankintapäällikkö Sanna-Kaisa Kaikkonen, sanna-kaisa.kaikkonen@traficom.fi.
Tietopyyntöön annetut vastaukset tulevat julkiseksi vasta, kun asiaa koskevassa hankinnassa tehdään päätös ja sopimus (JulkL 6§). Mikäli kartoituksen perusteella päätetään, että sopimusta ei tehdä lainkaan, tulevat asiakirjat julkiseksi ao. päätöksen allekirjoituksesta. Mikäli vastauksenne sisältää liike- ja ammattisalaisuuksia tai muuta salassa pidettävää tietoa, pyydämme, että yksilöitte ja merkitsette ao. tiedot selvästi ja toimitatte ne erillisessä liitteessä.